Takim historik izraelito-palestinez
Negociatorët izraelitë dhe palestinezë u takuan të mërkurën në Jeruzalem, pas bisedimeve përgatitore dy javë më parë në Uashington.
Qeveria izraelite transmetoi vetëm një video të shkurtër, që tregonte negociatorët izraelitë, Tzipi Livni dhe Yitzak Malcho duke shtrënguar duart me negociatorin palestinez, Saeb Erekat në një vend të panjoftuar të Jeruzalemit. Ndërmjetësi amerikan, Martin Indyk dhe Ambasadori amerikan në Izrael, Martin Shapiro u panë gjithashtu duke shkuar në vendin e bisedimeve. Analistja Lucy Kurtzer-Ellenbogen, në Institutin amerikan të Paqes, thotë se bisedimet u zhvilluan larg vemendjes së publikut me shpresë se do të kenë një mundësi më të mirë për sukses: Palestinezët festuan të mërkurën mbrëma lirimin e të burgosurve palestinezë nga Izraeli, natën përpara fillimit të bisedimeve. 15 prej tyre u kthyen në Gaza dhe 11 në Bregun Perëndimor. Banori i Bregut Perëndimor, Nihad Jundiyeh ishte adoleshent kur u burgos: Në informacionin zyrtar të Izraelit thuhej se të 26 palestinezët e liruar po kryenin dënime për pjesëmarrje në vrasjen e izraelitëve dhe shumica e tyre ishin gjetur fajtorë për vrasje. Izraelitët protestuan kundër planeve të qeverisë për të liruar 104 palestinezë të burgosur, por në Jeruzalem, shumë banorë thanë se mirëpritën rifillimin e bisedimeve, pavarësisht rezultatit të tyre: Pas dekadash konflikti, ekziston shumë pak besim mes dy palëve. Disa palestinezë, që kanë përjetuar ndërtimet e vazhdueshme të vendbanimeve izraelite në territoret e pushtuara kanë frikë se paqja mund të mos arrihet kurrë: Të tjerë janë më optimistë. Palestinezi Fuad Atun është shofer taksie në Jeruzalem: Askush nuk lufton’ është pikërisht ajo që duan shumica e njerzve të thjeshtë nga të dyja palët, por udhëheqësit e tyre ndodhen nën presion që të kënaqin grupe të ndryshme interesi. Disa orë para takimit të djeshëm, ushtria izraelite bombardoi dy zona në Rripin e Gazës në atë që zyrtarët e cilësuan si përgjigje ndaj një rakete të hedhur të martën nga territori palestinez në Izraelin jugor. Udhëheqësit e Hamasit në Gaza kundërshtuan pjesëmarrjen palestineze në bisedimet e paqes dhe e kritikuan Presidentin Mahmoud Abbas për ato që ata i shikojnë si lëshime ndaj Izraelit.